‘તેઓ એવા બહાદુર હશે જાણે કે તેઓના દીલ લોખંડ કરતા વધારે મજબુત હશે, તેઓ અલ્લાહ ઉપર સંપૂર્ણ યકીન રાખતા હશે, તેમનાં દીલોમાં જરા પણ શંકા ઉદભવશે નહિ. તેઓ પથ્થરો કરતા વધારે સખ્ત હશે. જો તેઓ પહાડ ઉપર નઝર કરે તો તેને ઉખેડી નાખે. તેઓ પોતાનો પરચમ લઈને જે શહેરમાં જશે તેને જીતી લેશે. તેઓ ઝડપી શીકારી પક્ષી જેવા ઘોડા ઉપર સવાર હશે. તેઓ બરકત પ્રાપ્ત કરવા માટે ઈમામ (અ.સ.)ની સવારીના ઝીનને સ્પર્શ કરતા હશે. તેઓએ ઈમામ (અ.સ.)ને ઘેરી લીધેલ હશે અને આફત અને બલાથી તેમની હિફાઝત કરતા હશે. ઈમામ (અ.સ.)ની દરેક ઈચ્છા તેઓ દીલો જાનથી પુરી કરશે. તેઓ રાત્રીઓમાં આરામ નહિ કરે. બલ્કે રાત્રી નમાઝમાં અને ઈબાદતમાં એવી રીતે પસાર કરશે જેવી રીતે મધમાખીઓનો ગણગણાટ. તેઓ રાત્રી ઈબાદતમાં પસાર કરશે અને દિવસે ઘોડાઓ પર સવાર થઈને મદદ માટે તૈયાર હશે. તેઓ ઈમામ (અ.સ.) માટે એક કનીઝ કરતા વધારે ફરમાંબરદાર હશે. તેઓનાં દીલો ફાનસની માફક પ્રકાશિત હશે. તેઓ ખુદાનાં ખૌફથી ધ્રુજનારા, વહદાનીયતની સાક્ષી આપનારા હશે. તેઓ અલ્લાહની રાહમાં શહાદતની તમન્ના ધરાવનારા હશે. તેઓનો નારો ‘યા લેસારતીલ હુસૈન (અ.સ.)’ હશે. તેઓ જ્યારે કદમ ઉઠાવશે તો તેમનો રોબ અને દબદબો એક મહીનાનાં અંતરથી તેમની આગળ ચાલશે. તેઓ ખુદાની ખુશ્નુદી મેળવનારા હશે. ખુદા તેઓના દ્વારા ઈમામે હક્કની મદદ કરશે…..’